‫אקשינגה ‫האמיצות
‫עמק הזמבזי התחתון, זימבבווה
‫היום אנו מצפים כאן ‫לבואן של 500 מועמדות לשירות.
‫מתוך 500, היינו רוצים 82 בוגרות.
‫האימונים יהיו קשים אבל אני מכירה ‫את הנשים האלה, הן חזקות.
‫גבירותיי, אנחנו מגיעות לכאן ‫ומכירות את כולן,
‫באנו לאימונים וזה טוב לעבוד יחד.
‫אסור לכן לנוע לבד, ‫נסו לעזור זו לזו, לעודד זו או זו,
‫עבודת צוות, חבר'ה, עבודת צוות.
‫ביחד אנחנו אחד.
‫כאן, היום, כולנו שווים.
‫הדבר היחיד שיכול לייחד אתכן ‫יהיו האופי והרוח שתפגינו,
‫ואם תעשו זאת, נלמד אתכן להילחם.
‫כל חיי עשיתי בעצמי דברים ‫שרוב הילדים לא עושים במשחקי מחשב,
‫חייתי את חלומו של כל נער, ‫קפצתי ממסוקים ופוצצתי דברים.
‫הרקע שלי הוא לוחמת-נגד עממית,
‫אנחנו מחפשים את הקרב ‫ורוצים לסיים אותו.
‫אקשינגה משנה את התפיסה ‫בתחום השימור, ועכשיו באות נשים
‫וממלאות תפקידים שנחשבו "גבריים".
‫התחלנו את התוכנית עם 16 נשים, ‫ועכשיו כל אישה צעירה,
‫כל נערה, כולן רוצות להיות פקחיות.
‫זאת עבודה קשה, זאת עבודה מסוכנת.
‫זאת אחת העבודות המסוכנות בעולם, ‫חלקכן ימותו במהלך העבודה הזאת.
‫אתן תתמודדו נגד גברים חמושים.
‫הם מוכנים להרוג פילים, ‫או את כל מי שניצב בדרכם,
‫ואתן תהיו הדבר היחיד שיעמוד מולם.
‫הנשים האלה דומות לי.
‫יש להן חיים קשים. ‫קשה מאוד לשרוד.
‫הן עובדות קשה כדי להשיג מזון, ‫הן עובדות קשה אפילו בשביל בגדים.
‫הבאה בתור! לפני שהצטרפתי לאקשינגה, ‫היו לי חיים קשים מאוד,
‫אפילו להאכיל את התינוקות בקושי הצלחתי.
‫הייתי בוכה כל יום, כל יום.
‫אמרתי לעצמי שזאת העבודה שאני רוצה.
‫אני מקריבה את כל מה שיש לי, ‫את חיי, למען הגנה על חיות הבר.
‫פטרונלה התבלטה מההתחלה, ‫ביום הראשון, במיונים לתוכנית הראשונה,
‫היה לה הילוך שונה, מראה שונה.
‫היא הפכה במהירות ‫לאחת הפקחיות המצטיינות שלנו.
‫הנה היא, מוכנה להוביל את המיון,
‫שיהפוך ל-240 פקחיות נוספות ‫במהלך השנה הקרובה.
‫עכשיו אני מנהיגה, ‫ואני אלמד עוד נשים איך להיות כמוני.
‫חלקן יסיימו מסלול, ‫ויהיו כאלה שייכנעו.
‫יותר מהר! לשכב!
‫למעלה. ‫-למטה, למעלה!
‫למטה! ‫-למטה, למעלה!
‫למעלה, קדימה, קדימה! ‫-להמשיך לזוז.
‫ב-72 השעות הקרובות ‫נחשוף את הנשים האלה,
‫לארבעת יסודות הסבל:
‫רעב, קור, עייפות ורטיבות.
‫נדחוף אותן עד הקצה, ברמה הפיזית, ‫וחשוב יותר, ברמה המנטלית.
‫אנחנו נגלה ממה הן עשויות.
‫להמשיך לדחוף, בנות, להמשיך לדחוף.
‫להמשיך לדחוף, לא לעצור, ‫להמשיך לדחוף.
‫כשאתן באות הנה, ‫ספרו לנו על החיים שלכן,
‫על האתגרים שניצבו בפניכן.
‫בעלי נורה כי עסק בציד לא חוקי.
‫בכנות, אני כאן כדי לפרנס את הילד שלי,
‫לפרנס את עצמי, וגם בשביל למנוע ‫ציד בלתי חוקי בקהילה שלנו.
‫קוראים לי מלודי מאגוניו.
‫הייתי נשואה פעם לגבר,
‫שהיה מכה אותי ומתעלל בי, ‫נשארו לי ממנו צלקות.
‫אחרי כל הדברים שעברו עליי,
‫לא התכוונתי להחמיץ הזדמנות כזאת.
‫בגלל זה אתן רואות אותי ‫עובדת בכל כוחי,
‫עם כל הלב, כדי שבסוף אצליח בגדול.
‫המקצוע הספורטיבי שלי בתיכון היה ריצה.
‫כל הבנים בבית הספר היו אומרים לי:
‫"אני בחיים לא אפסיד ‫לנערה עם שמלה".
‫אני אדחוף אותך, ואגיד "כן",
‫את תדחפי אותי בחזרה, ואז תגידי "לא".
‫כן! ‫-לא!
‫אמרתי שכן! ‫-לא.
‫אמרתי שכן. ‫-לא.
‫תוכלו להתקרב אל צייד בלתי חוקי?
‫אתן חייבות להיות תוקפניות ‫ולהפגין ביטחון, תגידו לא!
‫אנחנו צריכים לדעת, אתן מסוגלות להילחם? ‫כמה אתן חזקות?
‫כן! ‫-כן!
‫כן! ‫-לא!
‫התחתנתי עם גבר שכבר היה נשוי.
‫ההורים לא אהבו אותי בתור אישה שנייה.
‫הייתי בהיריון ולא היה לי כסף, ‫אבל אני עושה כמיטב יכולתי.
‫אפילו למכור משהו קטן ‫כדי לפרנס את המשפחה.
‫אתן חייבות לדעת איך להילחם, ‫איך להגן על עצמכן.
‫אני יכולה לראות ‫שיש ביניהן כמה חזקות.
‫להמשיך לדחוף! להמשיך לדחוף!
‫כמה מהן יוכלו להפוך בעתיד ‫לפקחיות אקשינגה.
‫אני זאת שדואגת שהכול יתבצע,
‫לרדת לשדה, לחרוש ולזרוע ‫ולנסות להוציא משהו מהקרקע.
‫אני בקושי מצליחה לפרנס את הילד שלי.
‫כששמעתי על תוכנית נגד ציד לא חוקי ‫שמקבלת נשים במצוקה,
‫גייסתי את כל כוחותיי כדי לבוא.
‫רוב הציידים הם גברים, ‫שחושבים שאנחנו לא חזקות.
‫הם אמרו: ‫"גברות, אתן לא יכולות לעצור אותנו",
‫"כשתהפכי לפקחית אקשינגה ‫אני אשרוף לך את הבית",
‫"אני אאנוס אותך, ‫אני אחסל את המשפחה שלך".
‫אבל אני מרגישה את זה בלב,
‫כשאני רואה שאתה מציק, ‫או מנסה לצוד את בעלי החיים שלי,
‫אני כבר אראה לך, אני אתפוס אותך.
‫אני אוהבת את הפילים כמו את ילדיי, ‫לכן עליי להגן עליהם
‫כמו שאני מגנה על ילדיי.
‫בלי הגנה באזורים האלה, ‫ימשיכו לשחוט את הפילים
‫ובסוף הם ייכחדו.
‫הציידים הורגים פילים ‫בשביל החטים שלהם, השנהב.
‫לפעמים תושבי הכפרים ‫מעבירים לנו מידע,
‫אם יש מישהו שעוסק בציד חיות בר.
‫פשיטה זה דבר מסוכן.
‫כשאנחנו רואות רובה, זה אומר לנו ‫שמשתמשים ברובה הזה להרג פילים.
‫זה אומר שאתה רוצח.
‫8,000 פילים נהרגו כאן ‫ב-16 השנים שקדמו לבואנו,
‫היו מקבצים אותם בעזרת אש, ‫יורים, מרעילים, מטמינים מלכודות.
‫והנשים האלה, ‫בזכות המעצרים שביצעו,
‫הצליחו לשבור את ארגוני הפשע,
‫ולהביא לירידה בציד הפילים ‫בכל רחבי הנוף הזה.
‫הנשים הן עכשיו המנהיגות, ‫עליי אפשר לוותר.
‫הן אלה שדוחפות את העסק קדימה.
‫במשך זמן רב האגו מנע מאיתנו לראות ‫את הכוח החזק ביותר בטבע,
‫שהוא האינסטינקט הנשי המגונן.
‫זאת עבודה מסוכנת,
‫לכן אתן צריכות להקריב את חייכן ‫כדי להפוך לנשות אקשינגה.
‫נשות אקשינגה צריכות להיות ‫קבוצה אחת, משפחה אחת.
‫לעבוד כצוות, לעבוד כקבוצה, ‫לעזור זו לזו ולתמוך זו בזו.
‫אנחנו הופכות לאחיות.
‫אני אלמד אתכן להשיב מלחמה.
‫אני אלמד אתכן להיעלם.
‫אני אלמד אתכן להשתמש בכוח שלכן.
‫אני יכולה לראות שיש בקבוצה הזאת ‫כמה נשים נהדרות.
‫אני נרגשת לבשר להן שברגע זה ‫הן התקבלו כפקחיות אקשינגה.
‫ביקשנו שני דברים, אופי ונשמה, ‫ועכשיו נוכל ללמד אתכן להילחם,
‫כל עוד יש לכן את התכונות האלה, ‫ולכולכן יש, מהחזקות ביותר שראיתי.
‫כולן, ברכות חמות על הפיכתכן ‫לטירוניות אקשינגה.
‫אני אקריא את שבועת אקשינגה,
‫ותוך כדי הקריאה, ‫אני רוצה שתחזרו אחריי,
‫האם זה ברור? ‫-כן!
‫אני נשבעת להשתמש ‫בכישוריי ובהכשרה שלי.
‫אני נשבעת להשתמש ‫בכישוריי ובהכשרה שלי...
‫כדי להגן על בעלי החיים. ‫-כדי להגן על בעלי החיים.
‫כדי להגן על האדמות האלה. ‫-כדי להגן על האדמות האלה.
‫במשימה הזאת. ‫-במשימה הזאת.
‫אני מוכנה להקריב את חיי. ‫-אני מוכנה להקריב את חיי.
‫זוהי חובתי. ‫-זוהי חובתי.
‫אני אקשינגה! ‫-אני אקשינגה!
‫אני אמיצה! ‫-אני אמיצה!
‫עכשיו אתן פקחיות אקשינגה!
‫היום, אנחנו מאה.
‫מחר נהיה אלפים רבים.
‫אני אלמד אתכן להיות אמיצות.
‫אני אלמד אתכן לשרוד.
‫אני אלמד אתכן להיות אקשינגה.